b'\n_START_ARTICLE_\nEksempel\n_START_PARAGRAPH_\nEksempel (lat. zgled, primera, ponazoritev) je kratka pripoved z negativnim ali pozitivnim zgledom iz \xc4\x8dlove\xc5\xa1kega obna\xc5\xa1anja za ponazoritev moralnega ali dogmati\xc4\x8dnega nauka po obrazcu: tako kakor ka\xc5\xbee ta zgodbica, se je treba (se ni treba) obna\xc5\xa1ati.\n_START_SECTION_\nRazvoj eksempla\n_START_PARAGRAPH_\nRaz\xc5\xa1irjen \xc5\xbee v antiki, zlasti v sodnih govorih, v srednjem veku, za \xc4\x8dasa protestantizma, reformacije in zlasti v  baroku se je razcvetel v pridigah/homilijah. Druga vrsta nabo\xc5\xbenih besedil, v katerih se eksempel pojavlja, so poljudna \xc5\xbeivljenja svetnikov in vzgojno pripovedni spisi. Janez Svetokri\xc5\xa1ki eksemple izrecno imenuje historije/zgodbe. _NEWLINE_Primer:_NEWLINE_Janez Svetokri\xc5\xa1ki: Pridige  (Eksemplni \xe2\x80\x93 historije)_NEWLINE_\xc5\xbdene so ma\xc4\x8dke nature. Ma\xc4\x8dka, kadar jo gladi\xc5\xa1 inu krotku pruti nji govori\xc5\xa1, ona se pruti tebi gladi inu krotka izka\xc5\xbee; aku pak za\xc4\x8dne\xc5\xa1 proti nji \xc5\xa1rajat inu jo \xc5\xa1\xc4\x8dipat, za\xc4\x8dne tebe praskat inu od tebe bej\xc5\xbeat. Ravno le-tu od tvoje \xc5\xbeene se ma\xc5\xa1 tro\xc5\xa1tat, zakaj. Ostre inu hude besede ostre inu hude besede prneso, dobre pa kinu sladke besede dobro inu krotko \xc5\xbeeno store. _NEWLINE_Qualis vox, talis echo.'